Γεώργιος Σπηλιόπουλος

Ο Γεώργιος Σπηλιόπουλος (1901 - 23 Φεβρουαρίου 1977) ήταν Έλληνας γιατρός, υφηγητής του Πανεπιστημίου και πολιτικός. Διετέλεσε βουλευτής.
 Βιογραφία 
 Σπουδές και ιατρική 
Γεννήθηκε στο Αίγιο το 1901, γιος του Ιωάννη Σπηλιόπουλου.Ελληνικόν Who's Who, Εκδοτικός Οργανισμός Ελληνικών Who's Who, Αθήνα 1962,  σελ. 487. Διδάκτωρ της Ιατρικής Σχολής του Πανεπιστημίου του Μονάχου, εργάστηκε ως γιατρός επί διετία στην παιδιατρική κλινική του εν λόγω Πανεπιστημίου. Το 1928 ανέλαβε βοηθός του Φαρμακολογικού Εργαστηρίου του Πανεπιστημίου Αθηνών και εν συνεχεία επιμελητής της Παιδιατρικής Κλινικής. Έγινε υφηγητής της Παιδιατρικής του Πανεπιστημίου αργότερα. Έσωσε πολλά από τα πρόωρα γεννημένα βρέφη τής 10ετίας του '60.

 Πολιτική σταδιοδρομία 
Ο Γεώργιος Σπηλιόπουλος εξελέγη βουλευτής Αθηνών με την ΕΔΑ στις 8 Δεκεμβρίου 1951, στη θέση του Στέφανου Σαράφη. Επανεξελέγη βουλευτής Αθηνών με τη Δημοκρατική Ένωση (στην οποία ανήκε και η ΕΔΑ) το 1956 και βουλευτής Αχαΐας με την ΕΔΑ το 1958 και το 1963. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 95, αρ. 1090).Βύρων Πολύδωρας, "Η Μείζων Αθήνα", Καστανιώτης 2002,  σελ. 171-72.
Μεταπολιτευτικά πολιτεύτηκε στην Α΄ Αθηνών με την Ενωμένη Αριστερά και έλαβε 12.941 ψήφους, χωρίς να καταφέρει να εκλεγεί.Κώστας Διγκαβές, Εκλογές στην Ελλάδα 1844-1985, Μαλλιάρης- Παιδεία, Θεσσαλονίκη 1986, σελ. 54

Απεβίωσε από εγκεφαλικό επεισόδιο σε ηλικία 76 ετών τον Φεβρουάριο του 1977 στην Αθήνα και κηδεύτηκε στις 25 Φεβρουαρίου στη Μητρόπολη.Κηδεύεται αύριο ο Γ. Σπηλιόπουλος, Τα Νέα, 24-2-1977, σελ. 14.  Ήταν παντρεμένος με την Άννα Σπηλιοπούλου και είχαν μία κόρη.Τα Νέα, Κοινωνικά, 24-2-1977, σελ. 13. Η ταφή του Σπηλιόπουλου έγινε στο νεκροταφείο της Νέας Σμύρνης.

 Παραπομπές 

Κατηγορία:Έλληνες παιδίατροι
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Αθηνών
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές Αχαΐας